SK Úradný vestník Európskej únie C 6/38

Žaloba podaná 22. októbra 2008 – Companhia Muller de Bebidas/ÚHVT – Missiato Industria e Comercio (61 A NOSSA ALEGRIA)

(Vec T-472/08)

(2009/C 6/75)

Jazyk žaloby: angličtina

Účastníci konania

Žalobkyňa: Companhia Muller de Bebidas (Pirassununga, Brazília) (v zastúpení: G. Da Cunha Ferreira a I. Bairrão, lawyers)

Žalovaný: Úrad pre harmonizáciu vnútorného trhu (ochranné známky a vzory)

Ďalší účastník konania pred odvolacím senátom: Missiato Industria e Comercia Lda (Santa Rita do Passa Quatro, Brazília)

Návrhy žalobkyne

— zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) zo 4. júla 2008 vo veci R 1687/2007-1 v rozsahu, v akom potvrdilo rozhodnutie povoľujúce zápis predmetnej ochrannej známky Spoločenstva,

— vyhlásiť zápis predmetnej ochrannej známky Spoločenstva za neplatný pre všetky výrobky, ktoré sú predmetom ochrany, z dôvodu, že existuje pravdepodobnosť zámeny s ochrannými známkami uvedenými v konaní o námietkach, a

— zaviazať žalovaného a ďalšieho účastníka konania pred odvolacím senátom na náhradu trov konania.

Žalobné dôvody a hlavné tvrdenia

Prihlasovateľ ochrannej známky Spoločenstva: ďalší účastník konania pred odvolacím senátom.

Prihlasovaná ochranná známka Spoločenstva: obrazová ochranná známka „61 A NOSSA ALEGRIA“ pre výrobky zaradené do triedy 33.

Majiteľ ochrannej známky alebo označenia, ktoré je základom námietky: žalobkyňa.

Ochranná známka alebo označenie, ktoré je základom námietky: portugalská obrazová ochranná známka „CACHAÇA 51“ pre výrobky zaradené do triedy 33 (zapísaná pod číslom 273 105); portugalská obrazová ochranná známka „CACHAÇA 51“ pre výrobky zaradené do triedy 33 (zapísaná pod číslom 331 952); obrazová ochranná známka „CACHAÇA 51“ zapísaná v Beneluxe pre výrobky zaradené do tried 32 a 33 (číslo 576 901); dánska obrazová ochranná známka „CACHAÇA 51“ pre výrobky zaradené do triedy 33 (zapísaná pod číslom VR 1998 03649); séria obrazových ochranných známok zapísaných v Spojenom kráľovstve „CACHAÇA 51“ pre výrobky zaradené do triedy 33 (zapísaná pod číslom 2 248 316); španielska obrazová ochranná známka „CACHAÇA 51“ pre výrobky zaradené do triedy 33 (zapísaná pod číslom 2 354 943); nemecká obrazová ochranná známka „CACHAÇA 51“ (zapísaná pod číslom 30 071 545); rakúska obrazová ochranná známka „CACHAÇA 51“ pre výrobky zaradené do triedy 33 (zapísaná pod číslom 161 564); portugalská všeobecne známa obrazová ochranná známka „CACHAÇA 51“ pre výrobky zaradené do triedy 33; portugalská všeobecne známa slovná ochranná známka „CACHAÇA 51“ pre výrobky zaradené do triedy 33.

Rozhodnutie námietkového oddelenia: zamietnutie námietky v celom rozsahu.

Rozhodnutie odvolacieho senátu: zamietnutie odvolania.

Dôvody žaloby: porušenie článku 8 ods. 1 písm. b) nariadenia Rady č. 40/94, keďže odvolací senát nesprávne rozhodol, že medzi kolidujúcimi ochrannými známkami neexistuje pravdepodobnosť zámeny; porušenie článku 52 ods. 1 písm. a) nariadenia Rady č. 40/94, keďže odvolací senát nesprávne rozhodol, že dôkaz predložený žalobkyňou nebol dostatočný na to, aby preukázal, že skoršie ochranné známky majú v Portugalsku charakter všeobecne známych ochranných známok alebo prinajmenšom zvýšenú rozlišovaciu spôsobilosť ako celok.